Lav et referat af nedenstående tekst:

Tekst:
Siden klokken 14.53 tirsdag eftermiddag har Nordjyllands Beredskab i Brønderslev og Dronninglund været travlt beskæftiget med at få en større markbrand under kontrol. Branden opstod på en mark mellem Glinvadvej og Tylstrupvej, hvor et hold var i gang med at høste. I alt syv hektar mark er brændt af, og ilden var, da branden var på sit højeste, tæt på at brede sig til en ejendom, noget affald og et skovområde. Det fortæller indsatsleder Klaus Andersen fra Brønderslev. - Der var rigtig godt gang i ilden, da vi kørte herned imod. Vi kunne se røgen helt fra Brønderslev, og det er immervæk godt 20 kilometer væk, siger Klaus Andersen. Derfor var det nødvendigt med i alt fire tankvogne og to sprøjter fra Dronninglund og Brønderslev. Dertil kom biogasanlægget Grøngas, der leverede 38.000 liter vand fra Ryå til slukningen. Heldigvis er ilden på marken nu under kontrol, men det vil tage Nordjyllands Beredskab yderligere et par timer at få det sidste slukket, siger indsatsleder Klaus Andersen.

Referat:
En større markbrand ved Hjallerup var tirsdag eftermiddag ved at sprede sig til et beboet hus.